નવી દિલ્હીઃ અનામતના ટેકામાં અને વિરોધમાં કોઈને કોઈ સંગઠન હાલમાં રસ્તા પર ઉતરી પડે છે. સરકાર પણ દર વર્ષે એસસી વર્ગ સંબંધિત યોજનાઓ પર સરેરાશ 50 હજાર કરોડ રૂપિયાનો ખર્ચ કરે છે. પરંતુ ચોંકાવનારી વાત એ છે કે ન તો સરકાર પાસે કે ન તો આ મુદ્દા સાથે જોડાયેલી એજન્સીને ખ્યાલ છે કે, અનામત આપવાથી કે એસસી વર્ગની કોઈ યોજનાથી દલિતોને કેટલો ફાયદો થયો છે ? ભાસ્કરે આ જાણવા માટે સરકાર અને અનામતની માંગ કે વિરોધ કરી રહેલા સંગઠનોને બે સવાલ પૂછ્યા હતા.